xerttum ɣef teqbaylit n kra n temnaḍin s umata. Zerwen ama d ayen yerzan timsislit-is, talɣaines, amawl-is akked tseddast-is. Yettusemma ɛerḍen ad d-ṭṭfen akk sya d sya akken ad d-rren s lexbar ɣef wamek i tetteddu tmeslayt s umata. Maca nekkni nwala belli aṭas n telqey i yeffren di tmeslayt n tmaziɣt s umata akked teqbaylit iman-is. Iban-aɣ-id ass-a belli d taswiɛt i wulmen akken ad d-nales tasleḍt i wayen yettxedmen yakan. Deg-s ad d-nerr s lexber ɣef kra n tẓulay iɣef ur d-meslayen ara yakanyisnalsiyen, deg-s daɣen ad nɛiwed tamuɣli deg wayen ideg d-fkan rray-nsen yisnalsiyen i ixedmen ɣef tutlayt n tmaziɣt ar ass-a. Riɣ ad d-iniɣ belli ilaq tura ad neɛnu taggayin n tmeslayt yiwet yiwet akken ad tent-nezrew s telqay ammar ad yili kra n wayen yeffren yerna yesɛa azal deg unagraw n tmeslayt. Yettusemma yifit ad tselḍeḍ yal taggayt iman-is akken ad tqerbeḍ ugar ɣer tilawt-is. Ha-t-a wayen i aɣ-yuwin akken ad nefren asentel-a.